wickkiey/tamil-wikipedia-chunked huggingface dataset:
# இரோதாவின் ரௌலா வேலா

## உள்ளடக்கம் மற்றும் வகை

ரௌலா வேலா, சமசுகிருதம், பிராகிருதம் மற்றும் பிற்கால இலக்கிய பாரம்பரியத்திலிருந்து நன்கு அறியப்பட்ட **நகாசிகா** எனப்படும் ஒரு கவிதை வகையைச் சேர்ந்தது. இந்த படைப்புகளின் நோக்கம் நாயகன் அல்லது நாயகியின் பெருமை, வசீகரம் மற்றும் அழகு பற்றிய கவிதை விளக்கத்தை வழங்குவதே. அதோடு அவர்களின் ஆடைகள் மற்றும் ஆபரணங்கள் பற்றிய விவரங்களையும் வழங்குகிறது. இந்த வகையின் நீண்ட வரலாறு குமாரசம்பவத்தில் உமா பற்றிய விளக்கத்துடன் தொடங்குகிறது. மேலும் பிற்கால மொழிகளில், குறிப்பாக வைணவ பாரம்பரியத்தில் விரிவாக விவரிக்கப்பட்டுள்ளது. ஆரம்பகால புதிய இந்தோ-ஆரிய இலக்கியத்தில் ஆரம்பகால நகாசிகாவாக *ரௌலா வேலா* தனித்துவமானது.
# அபபிரம்சம்

**அபபிரம்சம்** ( *Apabhraṃśa* ) என்பது பண்டைய இந்தியாவில் பரவலாக இருந்த சமசுகிருதம் அல்லாத மொழிக்கு அபபிரம்சம் என்று பெயர். நவீன மொழிகளின் எழுச்சிக்கு முன்னர் வட இந்தியாவில் பேசப்பட்ட மொழிகளைக் குறிக்க பதஞ்சலி எழுதிய வியாகரணத்தில் (பூர்வீக இலக்கண விதி) இச்சொல் பயன்படுத்தப்பட்டுள்ளது. இந்தியவியலில், இது 6 ஆம் மற்றும் 13 ஆம் நூற்றாண்டுகளுக்கு இடைப்பட்ட காலத்தில் இடைப்பட்ட மத்திய மற்றும் ஆரம்பகால நவீன இந்தோ-ஆரிய மொழிகளுக்கு இடையே மாற்றத்தை உருவாக்கும் பேச்சுவழக்குகளுக்கு ஒரு குடைச் சொல்லாகப் பயன்படுத்தப்படுகிறது. இருப்பினும், இந்த பேச்சுவழக்குகள் மத்திய இந்தோ-ஆரிய காலத்தில் வழக்கமாக சேர்க்கப்பட்டுள்ளன. சமசுகிருதத்தில் அபபிரம்சம் என்றால் "கெட்ட" அல்லது "இலக்கணமற்ற மொழி" என்று பொருள்படும், இது சமஸ்கிருத இலக்கணத்தின் விதிமுறையிலிருந்து விலகுகிறது. இது அமரகோசத்தில் பாசப்தா என்று கூறப்படுகிறது. கூர்ஜர (நவீன குசராத்து ) பகுதியின் தென்கிழக்கே உள்ள அபிரா பகுதியில் உள்ள பல்வேறு மக்களால் பேசப்படும் பழமையான மொழி அபபிரம்சம் என்று சில வரலாற்றுப் படைப்புகளிலிருந்து ஊகிக்க முடியும்.  
12ஆம் நூற்றாண்டு முதல் 16ஆம் நூற்றாண்டு வரையிலான வட இந்தியாவின் வரலாற்றுக்கு அபபிரம்ச இலக்கியம் ஒரு மதிப்புமிக்க ஆதாரமாக உள்ளது.
# அபபிரம்சம்

## பின்னணி

பழங்காலத்தில் அபபிரம்ச ஒலிக்கு ஏதேனும் சிறப்புப் பொருள் இருந்திருக்க வேண்டும். காலப்போக்கில் அது தனி மொழியின் பெயராக மாறியது. கி.மு. 2 ஆம் நூற்றாண்டில் பதஞ்சலி எழுதிய மகாபாஷ்யத்தில், வடமொழி வடிவங்களாக மாற்றப்பட்ட சமசுகிருத சொற்களுக்கு அபபிரம்சா என்று பெயரிடப்பட்டது என்று பதிவு செய்யப்பட்டுள்ளது. கௌஹ் என்ற சமசுகிருதச் சொல்லுக்கு இணையான சொற்களாக வடமொழியில் பயன்படுத்தப்படும் கவி, கோனி, கோதா மற்றும் கோபோதலிகா ஆகியவை அபப்ரம்ச ஒலிகள் என்று பதஞ்சலி பரிந்துரைக்கிறார்.  
சமண நூலகங்களில் குறிப்பிடத்தக்க அளவு அபபிரம்ச இலக்கியங்கள் காணப்படுகின்றன. அமீர் குஸ்ராவ் மற்றும் கபீரும் முறையே நவீன உருது மற்றும் இந்தி மொழிகளைப் போலவே ஒரு மொழியில் எழுதுகையில், பல கவிஞர்கள், குறிப்பாக இந்து மன்னர்களால் இன்னும் ஆளப்பட்ட பிராந்தியங்களில், சரகா, திலோபா , காமரூபத்தின் கன்கா தாரின் தேவசேனன் (9 ஆம் நூற்றாண்டு ) மல்கெடாவின் புஷ்பதந்தர் (9 ஆம் ஆண்டு ) தனபால் முனி ராம்சிம்மா, ஹேமச்சந்திரன் மற்றும் குவாலியரின் இராய்து (15 ஆம் நூற்றாண்டு ) போன்ற எழுத்தாளர்கள் அபபிரம்சத்தில் தொடர்ந்து எழுதினர்.  
காளிதாசனின் *விக்ரமோரவாசியம்* அபபிரம்சத்தின் பயன்பாட்டிற்கு ஒரு ஆரம்ப எடுத்துக்காட்டாகும். புரூரவன் காட்டில் உள்ள விலங்குகளிடம் காணாமல் போன தனது காதலியைப் பற்றி கேட்கும் பாடல் அபபிரம்சத்தில் உள்ள பாடல்கள் 18 ஆம் நூற்றாண்டு வரை தொடர்ந்தன. அப்போது பாகவதிதாசர் மிகங்கலேகா சாரியு எழுதினார்.  
ஒரு முஸ்லிம் எழுதிய அபபிரம்ச படைப்புகளுக்கு முதல் அறியப்பட்ட எடுத்துக்காட்டு முல்தானின் அப்துர் ரகுமானின் *சந்தேசரசகா* என்பதாகும். இது கிபி 1000இல் எழுதப்பட்டிருக்கலாம்.
# அபபிரம்சம்

## இதனையும் காண்க

- இந்துசுத்தானி மொழி
- உருது வரலாறு
# பார்வதி (1981 திரைப்படம்)

**பார்வதி** என்பது 1981 ஆம் ஆண்டு வெளிவந்த இந்திய மலையாளத் திரைப்படமாகும். இத்திரைப்படத்தினை பரதன் இயக்கியுள்ளார். இப்படத்தில் பிரேம் நசீர், இலதா, சுகுமாரி, கேபிஏசி இலலிதா ஆகியோர் நடித்திருந்தனர் . படத்திற்கு ஜான்சன் இசையமைத்திருந்தார்.
# பார்வதி (1981 திரைப்படம்)

## நடிகர்கள்

- பிரேம் நசீர் -உறுமி
- லதா - பார்வதி பாய்
- சுகுமாரி-லெக்சுமி
- கே. பி. ஏ. சி. லலிதா - குஞ்சனம்மா
- ராஜ்குமார் - மகேந்திர வர்மா
- அபூபக்கர்
- குழந்தை வந்தனா
- கொட்டாரக்கரை ஸ்ரீதரன் நாயர் - அம்மாவான்
- நந்திதா போஸ் - சுபத்ரா
# பார்வதி (1981 திரைப்படம்)

## இசை

எம். டி. இராஜேந்திரனின் பாடல் வரிகளுக்கு ஜான்சன் இசையமைத்திருந்தார்.
- குருநிரையோ - பாடியவர் : பி. ஜெயச்சந்திரன், வாணி ஜெயராம்
- நந்த சுதாவரா - பாடியவர் : வாணி ஜெயராம்
- தாக திந்திமி - பாடியவர் : வாணி ஜெயராம்
# கம்போங் பத்து நிலையம்

**கம்போங் பத்து நிலையம்** (ஆங்கிலம்: *Kampung Batu Station*; மலாய்: *Stesen Komuter Kampung Batu*) என்பது மலேசியா, கோலாலம்பூர், பத்து புறநகர்ப் பகுதியில் அமைந்துள்ள ஒரு கொமுட்டர் தொடருந்து நிலையமாகும்.  
இந்த நிலையம் வடக்கு கோலாலம்பூரில் உள்ள கம்போங் பத்து (*Kampung Batu*) எனும் கிராமத்தின் பெயரால் அழைக்கப்படுகிறது. இந்தக் கிராமம் கோலாலம்பூரில் உள்ள மிகப் பழைமையான கிராமங்களில் ஒன்றாகும்.  
முன்பு பயன்படுத்தப்படாமல் இருந்த காலனித்துவ காலத் தொடருந்து நிலையம் இருந்த இடத்தில் கம்போங் பத்து நிலையம் புதிதாகக் கட்டப்பட்டது. இந்த நிலையம் புலாவ் செபாங் வழித்தடம், மற்றும் புத்ராஜெயா வழித்தடம் ஆகிய வழித்தடங்களின் மூலமாக கேடிஎம் கொமுட்டர் தொடருந்து சேவையை வழங்கி வருகிறது.
# கம்போங் பத்து நிலையம்

## வரலாறு

பத்துமலை கொமுட்டர் நிலையம் மற்றும் செந்தூல் கொமுட்டர் நிலையம் ஆகிய தொடருந்து நிலையங்களுக்கு இடையே மின்மயமாக்கப்படாத ஒருவழித்தடத்தின் ஒரு பகுதியாக இந்த நிலையம் முன்பு கட்டப்பட்டது. இருப்பினும், செந்தூலில் இருந்து பத்துமலை வரையிலான தொடருந்து வழித்தடத்தில் அமைக்கப்பட்ட மற்ற தொடருந்து நிலையங்களைப் போலவே இந்த நிலையமும் பயன்படுத்தப்படாமல் இருந்தது.  
மலேசியாவில் நன்கு அறிமுகமான கட்டுமான நிறுவனமான ஒய்.டி.எல் நிறுவனம் (YTL Corporation), செந்தூல் ராயா பெருந்திட்டத்தைச் செயல்படுத்தும் போது, பழைய கம்போங் பத்து தொடருந்து நிலையம் இடிக்கப்பட்டது. அதே இடத்தில், கிள்ளான் துறைமுக வழித்தடம் - செந்தூல் வழித்தடம் நீட்டிப்புக்காக புதிய கம்போங் பத்து நிலையம் மீண்டும் கட்டப்பட்டது.
# கம்போங் பத்து நிலையம்

## வரலாறு

### செந்தூல் ராயா பெருந்திட்டம்

2010 சூலை மாதம், செந்தூல் ராயா பெருந்திட்டக் கட்டுமானம் முடிந்ததும், கிள்ளான் துறைமுக கொமுட்டர் நிலையத்தில் இருந்து பத்துமலை கொமுட்டர் நிலையம் வரை செல்லும் கிள்ளான் துறைமுக வழித்தடம் மூலமாக இந்த நிலையம் சேவை செய்யப்பட்டது.  
2015 டிசம்பர் மாதம், கேடிஎம் கொமுட்டர் சேவைகளில் மாற்றம் ஏற்பட்டது. அதைத் தொடர்ந்து, கம்போங் பத்து நிலையம்; செந்தூல் கொமுட்டர் நிலையம், பத்துமலை கொமுட்டர் நிலையம் ஆகிய நிலையங்களுக்கு இடையே இருந்த தொடருந்து வழித்தடத்தின் பகுதி; சிரம்பான் வழித்தடத்திற்கு மாற்றப்பட்டது.  
இப்போது புலாவ் செபாங் தம்பின் தொடருந்து நிலையம் மற்றும் பத்துமலை கொமுட்டர் நிலையம் ஆகிய நிலையங்களுக்கு இடையே தொடருந்து சேவைகள் நடைபெறுகின்றன.
# கம்போங் பத்து நிலையம்

## பேருந்து சேவைகள்

இரு வகையான பேருந்துச் சேவைகள் இந்த நிலையத்திற்கு பயணிகள் சேவைகளை வழங்குகின்றன. செந்தூல் கொமுட்டர் நிலையத்திற்குச் செல்லும் கோ கேஎல் நகர பேருந்துகளும் கம்போங் பத்து நிலையத்திற்குப் பேருந்து சேவைகளை வழங்கி வருகின்றன.  
அத்துடன் கம்போங் பத்து நகர்ப்புறத்திற்குச் செல்லும் ரேபிட் கேஎல் மற்றும் பேருந்துகளும் இந்த நிலையத்திற்குச் சேவைகளை வழங்குகின்றன.
# கம்போங் பத்து நிலையம்

## மேற்சான்றுகள்

- KL MRT Integration with KTM Komuter Station
# மயங்க் யாதவ்

**மயங்க் யாதவ்** (*Mayank Yadav*) ஓர் இந்தியத் துடுப்பாட்ட வீரர் ஆவார். இவர் உள்நாட்டுத் துடுப்பாட்டத்தில் டெல்லி அணிக்காகவும், இந்தியன் பிரீமியர் லீக்கில் லக்னோ சூப்பர் ஜெயண்ட்ஸ் அணிக்காகவும் விளையாடுகிறார். இவர் வலது கை வேகப்பந்து வீச்சாளரும் வலது கை மட்டையாளரும் ஆவார்.
# மயங்க் யாதவ்

## தொழில் வாழ்க்கை

இவர் தனது தொழில்முறை இருபது20 போட்டியில் டெல்லி அணிக்காக மணிப்பூருக்கு எதிராக, அக்டோபர் 11, 2022 அன்று அறிமுகமானார். 12 திசம்பர், 2022 அன்று அரியானாவுக்கு எதிராக தில்லி அணிக்காக பட்டியல் அ போட்டியில் அறிமுகமானார். அதற்கு அடுத்த நாள், இவர் மகாராட்டிராவுக்கு எதிராக தில்லி அணிக்காக முதல் தரத் தொடரில் அறிமுகமானார்.  
பிப்ரவரி 2023-இல், இவரை லக்னோ சூப்பர் ஜயண்ட்ஸ் அணி 2023 இந்தியன் பிரீமியர் லீக் தொடருக்காக ரூ. 20 லட்சத்திற்கு வாங்கியது. காயம் காரணமாக 2023 தொடரைத் தவறவிட்ட யாதவ் பின்னர் 2024ஆம் ஆண்டில் பஞ்சாப் கிங்ஸுக்கு எதிராக ஐபிஎல்லில் அறிமுகமானார். இந்தப் போட்டியல் 27 ஓட்டங்களைக் கொடுத்து மூன்று இலக்குகளை வீழ்த்தினார். இந்தப் போட்டியில், ஐபிஎல் 2024-இல் மிக வேகமாகப் பந்து வீசிய யாதவ், மணிக்கு 155.8 கிலோ மீட்டர் வேகத்தை பதிவு செய்தார். ஐபிஎல் தொடரில் தனது முதல் போட்டியில் ஆட்ட நாயகன் விருதை வென்றார்.
# பூண்டு சுவைச்சாறு

உடன் ஐரோப்பிய இடலை]]
**பூண்டு சுவைச்சாறு** (*Garlic sauce*) என்ற பூண்டு வகை உணவு, துணை உணவாகப் பயனாகிறது. இதில் முதன்மை இடுபொருளாகப் பூண்டு பற்கள் பயன்படுத்தப்படுகின்றன. இடும் பூண்டு பற்களுக்கு ஏற்ப இதன் சுவையும், வாசனையும் மணத்தைத் தரும். முதன்மை உணவுக்கு மேலும், இச்சாறு தாளிதப்பொருள் ஆகவும் பயன்படுத்தப்படுகிறது.
# பூண்டு சுவைச்சாறு

## தயாரிப்பு

முதலில் உரித்த பூண்டு சிறு சிறு துண்டுகளாக நறுக்கப்பட்டு நசுக்கப்படுகிறது. பின்பு அதனுடன் எண்ணெய் அல்லது வெண்ணெய் அல்லது மயோனெய்சு கலந்து பால்மம் போன்று தயாரிக்கப்படுகிறது. சில நேரங்களில் இதனுடன் வேறு சில பொருட்களும் கலந்து சூப் தயாரிக்கப்படுவதும் உண்டு.
# பூண்டு சுவைச்சாறு

## பயன்பாடு

சில மாட்டிறைச்சி வகை, மீன், கடல் உணவு, ஆட்டிறைச்சி, கோழி, முட்டைகள் உள்ள உணவு, காய்கறி போன்றவைகளை உண்ணும் போது, இந்த சுவைச்சாறு பயன்படுத்தப்படுகிறது. இது பல்வேறு நாடுகளில் பலவிதமாகத் தயாரிக்கப்பட்டு பயன்படுத்தப்படுகிறது. தமிழ்நாட்டில், பூண்டு குழம்பு, பூண்டு இரசம் என்ற சமைத்துப் பயன்படுத்துவர்.
# கேரதீவு

<templatestyles src="Module:Infobox/styles.css"></templatestyles>
**கேரதீவு** என்பது இலங்கையில் வட மாகாணத்தின் யாழ்ப்பாண மாவட்டத்தில் அமைந்துள்ள ஒரு கிராமம் ஆகும். இது தென்மராட்சி பிரதேச செயலாளர் பிரிவில் அமைந்துள்ளது. இது சாவகச்சேரிக்குத் தென்கிழக்கே சுமார் 15 கிலோமீட்டர் தூரத்தில் அமைந்துள்ளது. யாழ்ப்பாணக் குடாநாட்டைத் தலைநிலத்துடன் இணைக்கும் சங்குப்பிட்டிப் பாலத்தின் வடக்கு எல்லையாக இது அமைந்துள்ளது.
# கேரதீவு

## கோவில்கள்

கேரதீவு ஐயனார் கோவில்
# கங்கா தேவி (மக்களவை உறுப்பினர்)

**கங்கா தேவி** (*Ganga Devi*; 10 திசம்பர் 1916-24 மே 1984) இந்திய தேசிய காங்கிரசு கட்சியினைச் சேர்ந்த இந்திய அரசியல்வாதி ஆவார். இவர் 1952, 1957, 1962, 1967 மற்றும் 1971ஆம் ஆண்டுகளில் நடைபெற்ற இந்திய நாடாளுமன்றத்தின் கீழ் சபையான மக்களவைத் தேர்தல்களில் உத்தரப்பிரதேசத்தின் மோகன்லால்கஞ்சி மக்களவைத் தொகுதியிலிருந்து தேர்ந்தெடுக்கப்பட்டார். 1977ஆம் ஆண்டில் இராம் லால் குரீல் என்பவரால் தோற்கடிக்கப்பட்டார்.
# கங்கா தேவி (மக்களவை உறுப்பினர்)

## இளமை

சந்தா லாலின் மகள் கங்கா தேவி, உத்தரப்பிரதேசத்தின் தேராதூனில் (இப்போது உத்தராகண்டம்) 1916 திசம்பர் 10 அன்று பிறந்தார். தேராதூனில் உள்ள மகாதேவி கன்யா பாத்ஷாலா மற்றும் டி. ஏ. வி கல்லூரி பின்னர் வாரணாசியில் உள்ள பனராசு இந்து பல்கலைக்கழகம் ஆகியவற்றில் படித்தார். இவர் இளங்கலை பட்டம் பெற்றுள்ளார்.
# தேசிய தாவரவியல் பூங்கா, சிம்பாப்வே

(*Euphorbia cooperi*)]]
**தேசிய தாவரவியல் பூங்கா, சிம்பாப்வே** (*National Botanic Garden of Zimbabwe*) என்ற தாவரவியல் பூங்கா சிம்பாப்வே நாட்டின் நகரமான ஹராரேவிலிருந்து, தெற்குப் பக்கத்தில் 4 கி.மீ. தொலைவில் அமைந்துள்ளது. இந்நகரத்தின் நடுவே அலெக்சாண்ட்ரா பூங்காவுள்ளது. இத்துடன் உலர் தாவரக இல்லங்கள் உள்ளன. இவையே சிம்பாப்வேயின் உலர் தாவரகங்கள் ஆகும். இப்பூங்கா ஏறத்தாழ ஏழு சதுர கிலோ மீட்டர்கள் பரப்பளவு உள்ளது. 1902 ஆம் ஆண்டு தொடக்கத்தில் இது பொழுது போக்கு பூங்காவாகத் தொடங்கப்பட்டது. 1962 ஆம் ஆண்டு, பேராசிரியர் அய்ராம் வைல்டு (Prof. Hiram Wild) பரிந்துரையால் இது தேசியா பூங்காவாக மாற்றப்பட்டது. இப்பூங்காவின் பாதிக்கு மேலான இடத்தில், இந்நாட்டின் 750 தாவர இனங்கள் பாதுகாக்கப்படுகின்றன. மீதமுள்ள இடத்தில் ஆப்பிரிக்கக் கண்ட நாடுகளில் இருந்தும், தென் அமெரிக்கா, இந்தியா, ஆத்திரேலியா, தொலை கிழக்கு பகுதிகளில் இருந்தும் அருகியத் தாவரங்கள் வளர்க்கப்படுகின்றன. இவற்றிற்கான 90% வேறுபட்ட சூழ்நிலை வாழ்விடகள், இந்நாட்டில் காணப்படுகின்றன. பேராசிரியர் அய்ராம் வைல்டு, உலர் தாவரகத்தின் காப்பாளர் (curator) 1961/1962 ஆக , சுவிட்சர்லாந்து நாட்டவரான, டோம் மியல்லரை நியமித்தார். அப்பொழுது இந்த உலர் தாவரகம் பழைய கட்டிடத்தில் இருந்தது. 1967 ஆம் ஆண்டு இது தேசிய பூங்காவிற்கு மாற்றப்பட்டது.
# தாமஸ் பேபிங்டன் மெக்காலி

**தாமஸ் பேபிங்டன் மெக்காலி** (Thomas Babington Macaulay 25 அக்டோபர் 1800-28 -டிசம்பர் 1859) பரவலாக மெக்காலே என அறியப்படும் இவர் ஒரு பிரித்தானிய வரலாற்றாசிரியரும், 1839 முதல் 1841 வரை போர்ச் செயலாளராகவும், 1846 முதல் 1848 வரை ஆட்சிக் குழுத் தளபதியும் அரசியல்வாதியாகவும் இருந்தவர் ஆவார்.  
மேற்கத்திய ஐரோப்பிய கலாச்சாரத்தின் மேன்மை மற்றும் அதன் சமூக-அரசியல் முன்னேற்றம் குறித்தான தனது வாதத்தை வெளிப்படுத்திய மெக்காலியின் *தி ஹிஸ்டரி ஆஃப் இங்கிலாந்து*, விக் வரலாற்றின் உரைநடை பாணிக்கு சிறந்த எடுத்துக்காட்டகப் பார்க்கப்படுகிறது.
# தாமஸ் பேபிங்டன் மெக்காலி

## ஆரம்பகால வாழ்க்கை

மெக்காலி 1800 அக்டோபர் 25இல் இலீசெஸ்டர்சயரில் உள்ள இரோத்லி டெம்பிளில் பிறந்தார். இவரது தந்தை சாச்சாரி மெக்காலி இசுக்காட்லாந்தின் காலனித்துவ ஆளுநரும் ஒழிப்புவாதியும் ஹன்னா மோரின் முன்னாள் மாணவரும் ஆவார். அவர்கள் தங்கள் முதல் குழந்தைக்கு இவரது மாமா தாமஸ் பாபிங்டன், லீசெஸ்டர்ஷைர் நில உரிமையாளர் மற்றும் அரசியல்வாதியின் பெயரை வைத்தனர்.
# தாமஸ் பேபிங்டன் மெக்காலி

## இந்தியா (1834-1838)

1830 ஆம் ஆண்டில் மெக்காலே, இலான்ஸ்டவுன் மார்க்வெஸின் அழைப்பை ஏற்றுக்கொண்டு கால்னேவின் பாக்கெட் பெருநகரத்திற்கான நாடாளுமன்ற உறுப்பினராக ஆனார். நாடாளுமன்றத்தில் மெக்காலேயின் முதல் உரை இங்கிலாந்தில் உள்ள யூதர்களின் குடிமையியல் குறைபாடுகளை ஒழிக்க வேண்டும் என்று வாதிட்டது. மனித குலத்திற்கான பங்களிப்புகளில் இசுலாம் மற்றும் இந்து மதம் உலகிற்கு மிகக் குறைவான பங்களிப்பை வழங்கியதாகவும் அரபு, பாரசீக, சமஸ்கிருத இலக்கியங்கள் சிறிதளவு பங்களிப்பை வழங்கியுள்ளன என்றும் இவர் விரிவாக எழுதினார். நாடாளுமன்றச் சீர்திருத்தத்திற்கு ஆதரவாக மெக்காலே தொடர்ந்து ஆற்றிய உரைகள் பாராட்டப்பட்டன. 1833 ஆம் ஆண்டு சீர்திருத்தச் சட்டம் இயற்றப்பட்டதைத் தொடர்ந்து லீட்ஸ் நாடாளுமன்ற உறுப்பினராக ஆனார், இதன் மூலம் கால்னேவின் பிரதிநிதித்துவம் இரண்டு நாடாளுமன்ற உறுப்பினர்களில் இருந்து ஒன்றாகக் குறைக்கப்பட்டது, இதற்கு முன்பு பிரதிநிதித்துவம் செய்யப்படாத லீட்ஸ் இரண்டு நாடாளுமன்ற உறுப்பினர்களைக் கொண்டிருந்தது.
# சுவாமித்வ திட்டம்

சுவாமித்வ திட்டம் (கிராம மக்கள்தொகை கணக்கெடுப்பு மற்றும் கிராமப் பகுதியில் மேம்பட்ட தொழில்நுட்பத்துடன் வரைபடம்) என்பது இந்தியப் பிரதமர் நரேந்திர மோடியால் ஏப்ரல் 24, 2020 அன்று தொடங்கப்பட்ட ஒரு சொத்து கணக்கெடுப்புத் திட்டமாகும், இது சமூக-பொருளாதார வலுவூட்டல் மற்றும் தன்னம்பிக்கை கொண்ட கிராமப்புற இந்தியாவை மேம்படுத்துவதற்கான மத்திய துறை திட்டமாகும். 2021 முதல் 2025 வரை நாடு முழுவதும் சுமார் 6.62 லட்சம் கிராமங்களில் ட்ரோன்கள் உள்ளிட்ட பல்வேறு தொழில்நுட்பங்களைப் பயன்படுத்திச் சொத்து தரவுகள் சேகரிக்கப்படும். இத்திட்டத்தின் ஆரம்ப கட்டமானது 2020-21ல், மஹாராஷ்டிரா, கர்நாடகா, ஹரியானா, உத்தரப்பிரதேசம், உத்தராகண்ட், மத்தியப் பிரதேசம், பஞ்சாப் மற்றும் ராஜஸ்தான் போன்ற மாநிலங்களின் தேர்ந்தெடுக்கப்பட்ட கிராமங்களில் செயல்படுத்தப்பட்டது.  
இந்த திட்டமானது நிதி பணப்புழக்கத்தை அதிகரிக்கும் அதே வேளையில் துல்லியமான நில பதிவுகளை வழங்குவதன் மூலம் சொத்து மோதல்களைக் குறைக்கும் நோக்கம் கொண்டது. இந்தத் திட்டம் திட்டமிடல் மற்றும் வருவாய் வசூலை நெறிப்படுத்துவதையும், கிராமப்புறங்களில் உள்ள குடியிருப்பாளர்களுக்கு சொத்து உரிமைகள் குறித்து தெரிவிப்பதை உறுதி செய்வதையும் நோக்கமாகக் கொண்டுள்ளது.
# சுவாமித்வ திட்டம்

## காலக்கோடு

- 18 ஜனவரி 2025 அன்று பிரதமர் நரேந்திர மோதி சுவாமித்வ திட்டத்தின் கீழ் 10 மாநிலங்கள், 2 யூனியன் பிரதேசங்களை சேர்ந்த 230 மாவட்டத்தில் வசிப்பவர்களுக்கு 65 இலட்சம் சொத்து அட்டைகள் வழங்கினார்.
# ஏழை நலன் சார்ந்த வேலைவாய்ப்பு பிரச்சாரம்

இந்தியாவில் உள்ள புலம்பெயர்ந்த தொழிலாளர்கள் மீது COVID-19 இன் தாக்கத்தை சமாளிக்க **ஏழை நலன் சார்ந்த வேலைவாய்ப்பு பிரச்சாரம் (கரீப் கல்யாண் ரோஜ்கர் அபியான்** (GKRA)) என்ற ஒர் முன்முயற்சியை இந்திய அரசு தொடங்கியது. இது ஒரு கிராமப்புற பொதுப்பணித் திட்டமாகும், இது 20 ஜூன் 2020 அன்று 50,000 கோடி ரூபாய் ஆரம்ப நிதியுதவியுடன் தொடங்கப்பட்டது (இது 2023 ஆம் ஆண்டில் 7 பில்லியன் அமெரிக்க டாலருக்கு சமம்). கிராமப்புறங்களுக்குத் திரும்பிய மொத்த புலம்பெயர்ந்த தொழிலாளர்களில் மூன்றில் இரண்டு பங்கு, 670,000 புலம்பெயர்ந்த தொழிலாளர்கள் 125 நாட்கள் வேலை பெறுவதை GKRA நோக்கமாகக் கொண்டுள்ளது. இந்தத் திட்டம் பீகார், உத்தரப்பிரதேசம், மத்தியப் பிரதேசம், ராஜஸ்தான், ஒடிசா மற்றும் ஜார்க்கண்ட் ஆகிய ஆறு மாநிலங்களில் உள்ள 116 மாவட்டங்களை உள்ளடக்கியது. இத்திட்டம் 12 வெவ்வேறு அமைச்சகங்களின் (ஊரக வளர்ச்சி துறை, குடிநீர் மற்றும் சுகாதாரத் துறை, சாலைப் போக்குவரத்து மற்றும் நெடுஞ்சாலை அமைச்சகம், பஞ்சாயத்து ராஜ் அமைச்சகம், தொலைத்தொடர்புத் துறை, புதிய மற்றும் புதுப்பிக்கத்தக்க எரிசக்தித் துறை, ரயில்வே அமைச்சகம், சுரங்கங்கள் அமைச்சகம், வேளாண் ஆராய்ச்சி மற்றும் கல்வித் துறை, சுற்றுச்சூழல், வனம் மற்றும் பருவநிலை மாற்ற அமைச்சகம், பெட்ரோலியம் அமைச்சகம், பாதுகாப்பு அமைச்சகம்/துறைகள்) ஒரு கூட்டு முயற்சியாகும்.[6]  
1. சமூக சுகாதார வளாகம்
1. கிராம பஞ்சாயத்து பவன்
1. நிதி ஆயோக் நிதியின் கீழ் பணிகள்
1. தேசிய நெடுஞ்சாலை பணிகள்
1. நீர் சேமிப்பு மற்றும் அறுவடை பணிகள்
1. கிணறுகள் அமைத்தல்
1. தோட்டம் (CAMPA நிதிகள் மூலம்)
1. தோட்டக்கலை
1. அங்கன்வாடி மையங்கள்
1. கிராமப்புற வீட்டுவசதி (PMAY-கிராமின்)
1. கிராமப்புற இணைப்பு (PMGSY) & எல்லை சாலை பணிகள்
1. ரயில்வே பணிகள்
1. ஷ்யாமா பிரசாத் முகர்ஜி ரூர்பன் மிஷன்
1. PM KUSUM பணிகள்
1. பாரத் நெட்டின் கீழ் ஃபைபர் ஆப்டிக் கேபிள் இடுதல்
1. ஜல் ஜீவன் மிஷன் கீழ் வேலை செய்தல்
1. பிரதமர் உர்ஜா கங்கா திட்டத்தின் கீழ் செயல்படுகிறது
1. வாழ்வாதாரத்திற்காக KVK கள் மூலம் பயிற்சி
1. மாவட்ட கனிம நிதி மூலம் செயல்படுகிறது
1. திட மற்றும் திரவ கழிவு மேலாண்மை பணிகள்
1. பண்ணை குட்டைகள்
1. கால்நடைகள்
1. ஆட்டுக்கொட்டகைகள்
1. கோழிக் கொட்டகைகள்
1. மண்புழு உரம்
# மணியிகி பீடபூமி

, ஐகுரான்சி பீடபூமி என்ற இரண்டும் வரலாறு, நிலவியல் அடிப்படைகளில், இப்பீடபூமியுடன் (மேல்வலது மூலை) தொடர்பினைப் பெற்றுள்ளது.]]
**மணியிகி பீடபூமி** (*Manihiki Plateau*) என்பது பெருங்கடல் பீடபூமி ஆகும். இது அமைதிப் பெருங்கடலின். தென்மேற்கு பகுதியில் அமைந்துள்ளது. இப்பீடபூமி 126 முதல் 116 மில்லியன் ஆண்டுகளுக்கு முன்பு, கிரீத்தேசியக் காலத்தின் நடுப்பகுதியில் தோன்றியதென்பர். தொடக்கத்தில் 125 மில்லியன் ஆண்டுகளுக்கு முன், இப்பீடபூமி மாபெரும் ஆங்டோங் சாவா பீடபூமியின் (Ontong Java & Hikurangi Plateau) பகுதியாக இருந்தது என்ற கொள்கையும் உள்ளது.
# பிரமயுகம்

***பிரமயுகம்*** ( *Bramayugam* ) என்பது 2024 ஆம் ஆண்டு வெளியான மலையாள மொழி திகில் திரைப்படமாகும். இயக்குநர் இராகுல் சதாசிவன் எழுதி இயக்கியிருந்தார். நைட் ஷிப்ட் ஸ்டுடியோஸ் மற்றும் வை நொட் ஸ்டூடியோஸ்
இணைந்து தயாரித்திருந்தது. இப்படத்தில் மம்மூட்டி, சித்தார்த் பரதன், அர்ஜுன் அசோகன் ஆகியோர் நடித்துள்ளனர். இத்திரைப்படம் கேரளாவின் புனிதமான மர்மம், புராண மற்றும் நாட்டுப்புறக் கதைகளின் கூறுகளைக் கொண்டுள்ளது.
# பிரமயுகம்

## நடிகர்கள்

- கொடுமண் பொட்டியாக மம்மூட்டி
- பாணன் தேவனாக அர்ஜுன் அசோகன்
- கொடுமண் பொட்டியின் சமையல்காரனாக சித்தார்த் பரதன்
- யட்சினியாக அமல்டா லிஸ்
- தேவனின் நண்பன் கோரனாக மணிகண்டன் ஆர்.ஆச்சாரி
# பிரமயுகம்

## கதை

17 ஆம் நூற்றாண்டில் மலபாரில், தேவன் மற்றும் கோரன் ஆகியோர் பொன்னானியில் போர்த்துகீசிய அடிமை வர்த்தகத்தின் பிடியில் இருந்து தப்பி கிழக்கு நோக்கி ஓடுகின்றனர். இரவில், அவர்கள் பாரதப்புழா ஆற்றின் கரையில் தங்குகின்றனர். ஆனால் குரான் ஒரு யட்சினியால் கொல்லப்படுகிறான். காலையில் எழுந்த தேவன் அங்கேயிருக்கும் கைவிடப்பட்ட ஒரு வீட்டை நோக்கி செல்கிறான். பசிக்கு தென்னை மரத்தில் தேங்காய் திருடும் போது, வீட்டின் சமையல்காரரால் பிடிக்கப்பட்டு வீட்டின் உரிமையாளரான கொடுமண் பொட்டியின் முன் அழைத்து வரப்படுகிறான். தேவன் ஒரு "பாணன்" என்பதை அறிந்ததும், ஒரு பாடலைப் பாடும்படி அவர் கேட்டுக்கொள்கிறார்.  
தேவனின் பாடலை பாராட்டிய கொடுமண் பொட்டி அவன் வெளியேற விரும்பினாலும், இரவில் தங்குமாறு வலியுறுத்துகிறார். அதற்கு பிறகு தேவனுக்கு என்ன ஆனது என்பதை மீதிக் கதை கூறுகிறது.
# பிரமயுகம்

## வெளியீடு

இப்படம் 17ஆம் நூற்றாண்டை மையமாகக் கொண்டு எடுக்கப்பட்டிருப்பதாலும், வரலாற்று நாடகத் திரைப்பட என்பதாலும், கருப்பு-வெள்ளை வடிவில் இது உருவாக்கப்பட்டது.படம் 15 பிப்ரவரி 2024 அன்று வடிவத்தில் வெளியிடப்பட்டது. நடிகர்களின் நடிப்பு, ஒளிப்பதிவு, ஒலி வடிவமைப்பு, பின்னணி இசை மற்றும் தயாரிப்பு வடிவமைப்பு ஆகியவற்றிற்காக இது விமர்சகர்கள் மற்றும் பார்வையாளர்களிடமிருந்து பாராட்டைப் பெற்றது.  
இந்தப் படத்தை ஒரே நேரத்தில் ஐந்து இந்திய மொழிகளில் வெளியிட்டனர். படம் திரையரங்க வசூலில் வெற்றியைப் பெற்றது. ₹85 கோடிக்கு மேல் வசூலித்தது. மேலும் 2024 ஆம் ஆண்டின் மூன்றாவது அதிக வசூல் செய்த மலையாளத் திரைப்படம் ஆனது.  
இந்தத் திரைப்படம் 15 மார்ச் 2024 முதல் சோனி லிவ் மேலதிக ஊடக சேவையில் திரையிடப்பட்டது.
# பிரமயுகம்

## இசை

படத்திற்கு கிறிஸ்டோ சேவியர் இசையமைத்திருந்தார். தின் நாத் புத்தஞ்சேரி, அம்மு, மரியா அலெக்ஸ் ஆகியோர் பாடல் வரிகளை எழுதியுள்ளனர்.
# திரிபங்கா (திரைப்படம்)

***திரிபங்கா:தேதி மேதி கிரேஸி*** (*Tribhanga: Tedhi Medhi Crazy)*என்பது 2021 ஆம் ஆண்டு வெளியான இந்திய மும்மொழி குடும்ப நாடகத் திரைப்படமாகும், இத்திரைப்படத்தை ரேணுகா சகானே எழுதி இயக்கியுள்ளார். அஜய் தேவ்கன் எஃப் ஃபிலிம்ஸ், பனிஜய் ஆசியா மற்றும் அல்கெமி புரொடக்சன்ஸ் ஆகிய தயாரிப்பு நிறுவனங்ஒகளின் கீழ் அஜய் தேவ்கண், தீபக் தார் மற்றும் சித்தார்த் பி. மல்ஹோத்ரா ஆகியோர் இணைந்து பராக் தேசாய், ரிஷி நேகி மற்றும் சப்னா மல்ஹோத்ரா ஆகியோருடன் இணைந்து தயாரித்தனர். கஜோல், தன்வி ஆஸ்மி மற்றும் மிதிலா பால்கர் ஆகியோர் நடித்துள்ள இந்தப் படம், மூன்று பெண்கள் கொண்ட ஒரு செயலற்ற குடும்பத்தையும் அவர்களின் வழக்கத்திற்கு மாறான வாழ்க்கைத் தேர்வுகளையும் சுற்றி வருகிறது.  
சகானேவுக்கு 2014 ஆம் ஆண்டில் ''திரிபங்கா திரைப்படத்தை உருவாக்குவதற்கான யோசனை கிடைத்தது. முதன்மை படப்பிடிப்பு எடுத்தல் அக்டோபர் 2019 இல் தொடங்கியது, இது முழுவதுமாக மும்பையில் பாபா ஆஸ்மியால் படமாக்கப்பட்டது. சஞ்சாய் சவுத்ரி இசையமைத்த இப்படத்திற்கான படத்தொகுப்பினை ஜபீன் மெர்ச்சன்ட் செய்தார். 2021 ஜனவரி 15 அன்று வெளியான இந்தப் படம், நெட்ஃபிக்ஸ் இல் கஜோலின் அறிமுகத் திரைப்படமாகியது. விமர்சகர்கள் இந்தத் திரைப்படத்தை பொதுவாக நேர்மறையானதாக மதிப்பிட்டனர், பெரும்பாலும் ஷாஹனேவின் இயக்கம் மற்றும் முன்னணி நடிகர்களின் நடிப்பைக் குறித்து பாராட்டினர்.  
2021 பிலிம்பேர் OTT விருதுகளில், *திரிபங்கா* 3 பரிந்துரைகளைப் பெற்றது. ஒரு அசல் வலைத்தளத்திற்கான பட சிறந்த நடிகை (கஜோல்) மற்றும் ஒரு வலை அசல் படத்தில் சிறந்த துணை நடிகை (ஆஸ்மி மற்றும் பால்கர்) ஆகியவை அடங்கும்.
# திரிபங்கா (திரைப்படம்)

## கதைக்களம்

மூன்று தலைமுறைப் பெண்களின் வாழ்க்கைப் பயணத்தை இந்தப் படம் பின்தொடர்கிறது, அவர்கள் ஒருவருக்கொருவர் ஆழமான நிலையில் தொடர்புகொண்டுள்ளனர். மூவரில் மூத்தவரான நயன் கோமா நிலைக்குச் சென்றதும், அவரது மகள் மற்றும் பேத்தி அவரது சுயசரிதைக்கு பங்களிக்க முடிவு செய்யும் போது அவர்களின் கடந்த காலத்தின் தொந்தரவளித்த சூழல்கள் குறித்த விவரங்களைக் கண்டுபிடிக்கின்றனர்.  
நயன்தாரா ஆப்தே ஒரு புகழ்பெற்ற எழுத்தாளர், அவர் மூட்டுவலியை எதிர்கொள்வதால் இனி எழுத முடியாது என்ற நிலையிலிருக்கிறார். மிலன், அவரது சீடரும் எழுத்தாளருமான அவரது சுயசரிதையை எழுதுவதில் அவருக்கு உதவுகிறார்.  
மது அருந்துவதால், நயன் மயங்கி விழுந்து மருத்துவமனையில் அனுமதிக்கப்படுகிறாள். அவர் கோமா நிலையில் இருப்பதாகவும், அவரது மகள் அனு (பிரபல பாலிவுட் நடிகையும் ஒடிசி நடனக் கலைஞருமான அனுராதா) தனது மகள் மாஷாவுடன் மருத்துவமனைக்கு விரைகிறார் என்றும் உணர்த்தப்படுகிறது. ஊடகங்கள் அவரைச் சுற்றி வளைத்து கேள்விகளால் எதிர்கொள்கின்றன, அதை அவர் புறக்கணிக்கிறார்.  
அங்கு மிலனின் இருப்பைக் கண்டு அவள் எரிச்சலடைந்து அவரை உதாசீனம் செய்தும் கடிந்தும் பேசுகிறார். அவருக்கு அவரது சகோதரர் ராபிந்த்ரோ உதவுகிறார். தங்கள் வாழ்க்கையை, குறிப்பாக அனுராதாவின் வாழ்க்கையை அழித்ததற்காக நயனை வெறுக்கிறோம் என்று உடன்பிறப்புகள் சொல்வதை மிலன் கேட்கிறார்.
# பலூச் தேசியம்

**பலூச் தேசியம்** (*Baloch nationalism*, பலூச்சி மொழி: بلۏچی راجدۏستی, ரோமானியமயமாக்கப்பட்டது:Balòci ràjdòsti) என்பது பாக்கித்தான், ஈரான், ஆப்கானிஸ்தானை பூர்வீகமாகக் கொண்ட பலூச் இனக் குழுவினர் தங்களுக்கு ஒரு தனித் தேசத்தை உருவாக்குவதை நோக்கமாக கொண்ட ஒரு கருத்தியல் ஆகும். நவீன பலூச் தேசியத்தின் தோற்றம் என்பது பலுசிஸ்தானில் பல்வேறு போர்க்குணமிக்க அமைப்புகளை உள்ளடக்கிய கிளர்ச்சியுடன் இணைந்ததாக உள்ளது. அது பிரித்தானிய இந்தியா பிரிவினையும் அதையடுத்த பாகித்தான் விடுதலை, மிகப்பெரிய பலூச் சமஸ்தானமான கலாட், பாக்கித்தானின் மேலாட்சி அரசுடன் இணைந்த காலம் வரை செல்கிறது.
# பலூச் தேசியம்

## பலோச் இனமும் தேசியவாதமும்

பலூசிஸ்தானின் தெற்கு, கிழக்கு பகுதிகளில் பலூச் தேசியவாதம் பெரும்பாலும் பிரபலமாக உள்ளது.  
பலூச் தேசியவாத இயக்கத்தின் கோரிக்கைகள் என்பவை பண்பாடு, பொருளாதாரம், அரசியல் போன்றவற்றில் கூடுதல் உரிமைகள், அரசியல் சுயாட்சி போன்றவற்றிற்காக சுதந்திர பலூசிஸ்தான் நாட்டை உருவாக்குதல் ஆகும். இந்த தேசிய இயக்கமானது சமயச் சார்பற்றதாகவும், பாக்கித்தானின் பிற பகுதிகளில் உள்ள அதன் மற்ற சகாக்களைப் போலவே பெரிதும் இடதுசாரி மார்க்சிய சித்தாந்தத்தால தாக்கம் பெற்றது.  
ஓமான், ஐக்கிய அரபு அமீரகம், சுவீடன், நோர்வே, மற்றும் பிற நாடுகளில் உள்ள பலூச் புலம்பெயர்ந்த மக்களிடத்தில் கணிசமான ஆதரவைப் பெற்றுள்ளதாக இந்த இயக்கம் கூறுகிறது. பலூச் தேசியவாதிகள் இந்தியாவிடமிருந்து நிதியுதவி பெறுவதாக பாக்கித்தான் பலமுறை கூறியுள்ளது. ஆனால் இதை இந்தியா மறுத்துவருகிறது. இதேபோல், பலூச் தேசியப் போராளிகளுக்கு மறைமுக ஆதரவு அளிப்பதை ஆப்கானித்தான் ஒப்புக் கொண்டுள்ளது. 1960கள் மற்றும் 1970களில் ஆப்கானிஸ்தான் குடியரசு பலூச் போராளிகளுக்கு புகலிடம் அளித்தது. பலூச் போராளிகளுக்கு பயிற்சி அளிப்பதற்கும் ஆயுதங்கள் மற்றும் வெடிமருந்துகள் வழங்குவதற்கும் ஆப்கானித்தான் குடியரசு கந்தரத்தில் பயிற்சி முகாம்களை நிறுவியது.
# பலூச் தேசியம்

## நவீன பலூச் தேசியம்

பலூச் தேசியம் அதன் நவீன வடிவத்தில் 1929 இல் மஸ்துங்கை தளமாகக் கொண்ட அஞ்சுமான்-இ-இத்தேஹாத்-இ-பலூச்சன் (பலூச்சின் ஒற்றுமைக்கான அமைப்பு) வடிவத்தில் யூசப் அஜிஸ் மக்சி, அப்துல் அஜிஸ் குர்த் மற்றும் பலர் தலைமையில் தொடங்கியது. 1929 நவம்பரில், யூசஃப் அஜீஸ் மாக்ஸி தங்கள் குழுவின் நோக்கங்களைக் கூறும் ஒரு கட்டுரையை வெளியிட்டார், அதாவது:  
1. பலூசிஸ்தானை ஒருங்கிணைத்தலும், விடுதலையும்;
1. இஸ்லாமிய உலகளாவியவாதத்தால் வழிநடத்தப்படும் ஒரு சனநாயக, சோசலிச அமைப்பு;
1. சர்தாரி-ஜிர்கா முறையை ஒழித்தல்;
1. பலூச்சுக்கு இலவச, கட்டாயக் கல்வி, பலூச் மகளிருக்கு சமத்துவம்;
1. பலூச் பண்பாட்டை மேம்படுத்துதல்.  
அஞ்சுமான் அமைப்போடு, கராச்சியில் உள்ள பலூச் அறிவுஜீவிகள் பலூச் லீக் என்ற தேசியவாத அமைப்பை உருவாக்கினர்.  
1937 பிப்ரவரியில், அஞ்சுமான் மறுசீரமைக்கப்பட்டு கலாட் மாநில தேசியக் கட்சியாக மாறியது. அஞ்சுமானின் சுதந்திர ஐக்கிய நாடாக பலுசிஸ்தான் என்ற அரசியல் நிகழ்ச்சி நிரலை தொடர்ந்தது. அவர்கள் 1955 இல் பாக்கித்தானில் இணைக்கப்பட்ட பண்டைய கலட் கானரசின், சுதந்திரத்தை கோரினர். கௌஸ் பக்ஷ் பிசென்ஜோ, மிர் குல் கான் நசீர், அப்துல் அஜிஸ் குர்த் போன்றோரின் சமயச்சார்பற்ற எண்ணம், ஏகாதிபத்திய எதிர்ப்பு, ஜனரஞ்சகக் கூறுகள் போன்றவை கட்சியில் ஆதிக்கம் செலுத்தின. கலாட் மாநிலத்தில் நாடாளுமன்றத் தேர்தல் நடைபெற்றபோது, அந்தக் கட்சி கணிசமான பெரும்பான்மையுடன் மிகப்பெரிய வெற்றியைப் பெற்றது.
# பலூச் தேசியம்

## பாகிஸ்தானினில் இருந்து பலூசிஸ்தான் பிரிவினைவாதத்திற்கு ஆதரவு

*நியூஸ் இன்டர்நேஷனல்* என்ற ஒரு உள்ளூர் கருத்துக்கணிப்பு அமைப்பு என்று 2012 இல் *காலப்* என்ற கருத்துக்கணிப்பை நடத்தியது. அதில் பெரும்பான்மையான பலூச் மக்கள் பாக்கித்தானில் இருந்து பிரிந்து சுதந்திரம் பெறுவதை ஆதரிக்கவில்லை என்பது தெரிவிக்கபட்டது. பலூச்சில் சுமார் 14 விழுக்காட்டினர் விடுதலைக்கு ஆதரவு அளித்தனர். பலூசிஸ்தானின் பஷ்தூன் மக்களிடையே விடுதலைக்கான மக்கள் ஆதரவு 3 விழுக்காடு உள்ளது. இருப்பினும், பலூசிஸ்தானின் மக்கள்தொகையில் பெரும்பான்மையினர் (67 விழுக்காடு) மாகாண தன்னாட்சிக்கு ஆதரவாக உள்ளனர்.  
பியூ ஆராய்ச்சி மையம் 2009 இல் நடத்திய ஒரு ஆய்வில், பலூசிஸ்தானில் பதிலளில் கூறியவர்களில் 58% பேர் தங்களது அடையாளம் "பாகிஸ்தானியர்" என்பதைத் தேர்ந்தெடுத்தனர், 32% பேர் தங்கள் இனத்தைத் தேர்ந்தெடுத்தனர், 10% இரண்டையும் சமமாகத் தேர்ந்தெடுத்தனர்.
# பலூச் தேசியம்

## இதனையும் காண்க

- பலூசிஸ்தான் விடுதலை முன்னணி
- பலுசிஸ்தான் விடுதலைப்படை
# விக்கிப்பீடியா:Statistics/weekly/31-Mar-2024
# இவள் ஒரு பௌர்ணமி

**இவள் ஒரு பௌர்ணமி** என்பது 28 பிப்ரவரி 1987 அன்று வெளியான ஒரு தமிழ்த் திரைப்படமாகும். இந்தத் திரைப்படத்தினை டி. பி. கே இயக்கியிருந்தார். இவள் ஒரு பௌர்ணமி திரைப்படத்தில் டி. கே. ராமமூர்த்தி இசை அமைத்துள்ளார். வாணி ஜெயராம், எஸ். ஜானகி, மலேசியா வாசுதேவன் ஆகியோர் பாடல்களைப் பாடியிருந்தனர்.
# இவள் ஒரு பௌர்ணமி

## நடிகர்கள்

- கே. ஆர். விஜயா
- நம்பியார்
- நளினி
- ராஜேஷ்
- சுதா ரவிச்சந்திரன்
- ரூப்லதா
- சிறீராமன்
# இவள் ஒரு பௌர்ணமி

## இசை

இவள் ஒரு பௌர்ணமி திரைப்படத்தில் டி. கே. ராமமூர்த்தி இசை அமைத்துள்ளார். P.Susheela, வாணி ஜெயராம், எஸ். ஜானகி, மலேசியா வாசுதேவன் ஆகியோர் பாடல்களைப் பாடியிருந்தனர்.  
புலமைப்பித்தன், வைரமுத்து, மருதூர் மணிமுடி ஆகியோர் பாடல்களை எழுதினர். இவர்களில் மருதூர் மணிமுடிக்கு இது முதல் திரைப்படமாகும்.
# இவள் ஒரு பௌர்ணமி

## திரைக்குழு

- சிகை அலங்காரம்- மோகன்
- உடைகள் - சி. ஆர். சுகுமாரன்
- உதவி இயக்குநர்- கே. ஏ. ராம்ராஜ், ஆர்.எஸ். ராஜன்
- ஒளிப்பதிவு - சையத் மீர்
- வசனம் - கண்மணி சுப்பு
- இசை - டி. கே. ராமமூர்த்தி
- கதை திரைக்கதை இயக்கம் - டி.பி.கே
# தாண்டலம்(IV) அயோடைடு

**தாண்டலம்(IV) அயோடைடு** (*Tantalum(IV) iodide*) என்பது TaI<sub>4</sub> என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தண்ணீரில் கரைந்து ஒரு பச்சை நிறக் கரைசலை கொடுக்கிறது, ஆனால் காற்றில் விடப்பட்டால் இதன் நிறம் மங்குகிறது. வெள்ளை நிறத்தில் வீழ்படிவாகிறது.
# தாண்டலம்(IV) அயோடைடு

## தயாரிப்பு

தாண்டலம்(V) அயோடைடுடன் தாண்டலம் தனிமத்தைச் சேர்த்து குறைப்பு வினையின் மூலம் தாண்டலம்(IV) அயோடைடை தயாரிக்கலாம். ஒருவேளை பிரிடீனை குறைக்கும் முகவராகப் பயன்படுத்தினால் TaI<sub>4</sub>(py)<sub>2</sub> என்ற கூட்டுசேர் பொருள் கிடைக்கும்.  
தாண்டலம்(V) அயோடைடுடன் அலுமினியம், மக்னீசியம் அல்லது கால்சியத்துடன் சேர்த்து 380 °செல்சியசு வெப்பநிலையில் வினைபுரியச் செய்தாலும் தாண்டலம்(IV) அயோடைடைத் தயாரிக்கலாம். உடன் Ta<sub>6</sub>I<sub>14</sub> சேர்மமும் சேர்ந்து உருவாகிறது. எனவே மிகவும் தூய்மையான தாண்டலம்(IV) அயோடைடு படிகத்தை உற்பத்தி செய்வது கடினமாகிறது.  
:3TaI<sub>5</sub> + Al -> 3TaI<sub>4</sub> + AlI<sub>3</sub>
# தாண்டலம்(IV) அயோடைடு

## பண்புகள்

தாண்டலம்(IV) அயோடைடு ஒரு கருப்பு நிறத் திடப்பொருளாகும். நையோபியம்(IV) அயோடைடை ஒத்த ஒரு படிக அமைப்பைக் கொண்டுள்ளது. ஒற்றைப் படிகமானது ஓர் அலகு செல்லுக்கு இரண்டு வாய்பாட்டு அலகுகள் (a = 707.36 பைக்கோமீட்டர், b = 1064.64 பைக்கோமீட்டர், c = 1074.99 பைக்கோமீட்டர், α = 100.440°, β = 89 γ = 104.392°) என்ற அணிக்கோவை அளவுருக்களுடன் P1 ( எண். 2) என்ற இடக்குழுவுடன் முச்சரிவச்சு படிக அமைப்பைக் கொண்டுள்ளது. படிக அமைப்பு மற்ற இடை உலோக டெட்ரா அயோடைடுகளிலிருந்து வேறுபடுகிறது. இது பொதுவாக MI<sub>4/2</sub>I<sub>2/1</sub> சங்கிலி அமைப்பைக் கொண்டுள்ளது. ஏனெனில் இது இருபடியை உருவாக்க ஒரு பொதுவான மேற்பரப்பில் இணைக்கப்பட்ட TaI<sub>6</sub> எண்முகத்தைக் கொண்டுள்ளது. இது போன்ற இரண்டு இருபடிகள் ஒரு பொதுவான விளிம்பில் ஒரு நாற்படியை உருவாக்குகின்றன.
# இராகுல் சதாசிவன்

**இராகுல் சதாசிவன்** (* Rahul Sadasivan*) ஓர் இந்தியத் திரைப்பட இயக்குநரும் மற்றும் மலையாளத் திரையுலகில் பணியாற்றும் திரைக்கதை எழுத்தாளரும் ஆவார். வழக்கத்திற்கு மாறான திரைப்படம் தயாரிக்கும் பாணி மற்றும் சிக்கலான கதைகள் கொண்ட திகில் திரைப்படங்களுக்காக இவர் குறிப்பிடத்தக்கவர்.
# இராகுல் சதாசிவன்

## ஆரம்ப கால வாழ்க்கை

இராகுல் இந்தியாவின் கேரளாவின் பாலக்காட்டில் பிறந்தார். சந்திரநகரில் உள்ள பாரத மாதா மேல்நிலைப் பள்ளியில் பள்ளிப் படிப்பை முடித்தார். இலண்டன் திரைப்பட அகதாமியில் திரைப்பட இயக்கத்தைப் படித்தார். மேலும் சவுத் வேல்ஸ் பல்கலைக்கழகத்தில் இயங்குபடம் மற்றும் விஎஃப்எக்ஸ் தொழில் நுட்பத்தில் முதுகலைப் பட்டம் பெற்றார்.
# இராகுல் சதாசிவன்

## தொழில்

இராகுல், கேரளாவின் வயநாடு மாவட்டத்தில் 15 ஜூலை 1957 திங்கட்கிழமை அன்று நிகழ்ந்த இரத்த மழை நிகழ்வை அடிப்படையாகக் கொண்ட அறிவியல் புனைகதை திரைப்படமான *ரெட் ரெயின்* (2013) படத்தின் மூலம் இயக்குநராக அறிமுகமானார். இந்த திரைப்பட வகை ரசிகர்களால் பாராட்டப்பட்டாலும், அது குறிப்பிடத்தக்க வெற்றியை அடையவில்லை. இராகுலின் இரண்டாம் ஆண்டுத் திரைப்படம், *பூதகாலம்* (2022), 9 ஆண்டுகளுக்குப் பிறகு, நேரடியாக *சோனிலிவ்* மேலதிக ஊடக சேவையில் வெளியிடப்பட்டது. திகில் வகைத் திரைப்படமான இது தேசிய கவனத்தைப் பெற உதவியது. அதன் திரைக்கதை மற்றும் சிக்கலான கருப்பொருள்களுக்காக பரவலாகப் பாராட்டப்பட்டது. இவரது மூன்றாவது படம், *பிரமயுகம்* (2024), அதிக பொருட் செலவில் *நைட் ஷிப்ட் ஸ்டுடியோஸ்* மற்றும் வை நொட் ஸ்டூடியோஸால் தயாரிக்கப்பட்ட தயாரிக்கப்பட்டது. மம்மூட்டியின் எதிர்மறை கதாபாத்திரமும் மற்றும் படத்தை முழுவதுமாக கருப்பு-வெள்ளையில் வெளியிட இராகுல் திட்டமிட்டதாலும் படம் வெளியீட்டிற்கு முன்பே கவனத்தைப் பெற்றது. இது விமர்சகர்களால் நல்ல வரவேற்பைப் பெற்றது. மேலும், வெளியானவுடன் திரையரங்கில் நல்ல வசூலையும் பெற்றது.
# தெசுமோகேரிசு

***தெசுமோகேரிசு*** (*Desmocaris*) எனும் பேரினம் நைஜீரிய மிதக்கும் இறால் என்றும் குறிப்பிடப்படுகிறது. இது **தெசுமோகாரிடிடே** என்ற குடும்பத்தைச் சேர்ந்த ஓடுடைய கணுக்காலி ஒற்றைப் பேரினமாகும்.  
இந்த பேரினத்தின் சிற்றினங்கள் மத்திய ஆப்பிரிக்காவிலும்  
சிற்றினங்கள்:<  
- *தெசுமோகாரிசு பிசுலினாட்டா* <small>பெளவல் 1977</small>
- *தெசுமோகாரிசு* பிசுலினியாட்டா <small>பெளவல் 1977</small>
- *தெசுமோகாரிசு திரிசுபினோசா* <small>(ஆரிவிலியசு, 1898)</small>
# தாலியம் மூவயோடைடு

**தாலியம் மூவயோடைடு** (*Thallium triiodide*) என்பது TlI<sub>3</sub> என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தாலியமும் அயோடினும் சேர்ந்து இச்சேர்மம் உருவாகிறது. மற்ற தாலியம் மூவாலைடுகள் போலல்லாமல் தாலியம் மூவயோடைடு தாலியம்(III) அயனியையும் மூவயோடைடு எதிர்மின் அயனியையும் . கொண்டுள்ளது.  
வினையில் Tl<sup>+</sup> ஏன் Tl<sup>3+</sup> ஆக ஆக்சிசனேற்றம் செய்யப்படவில்லை என்பதற்கான காரணம்
:: Tl<sup>3+</sup> + 2 I<sup>−</sup> → Tl<sup>+</sup> + I<sub>2</sub>  
அரை கலங்களின் நிலையான ஒடுக்கத்திறல் சாத்தியங்களைக் கருத்தில் கொண்டு பெறலாம். அவை:
: Tl<sup>3+</sup> + 2e− → Tl+; *E<sub>r</sub>*° = 1.252
: I<sub>2</sub> + 2e<sup>−</sup> → 2 I<sup>−</sup>* E<sub>r</sub>*° = 0.5355
எனவே ஒடுக்க வினையான Tl<sup>3+</sup> to Tl<sup>+</sup> (1.252 > 0.5355) என்ற அளவில் உள்ளது.  
அணைவுச் சேர்மம் உருவாக்கம் மற்றும் கரைப்பானேற்றம் போன்ற காரணிகள் வினையைப் பாதிக்கலாம் என்பதால் இந்த வழியில் நிலையான மின்முனை ஆற்றல்களைப் பயன்படுத்துவது எச்சரிக்கையுடன் செய்யப்பட வேண்டும். தாலியம் மூவயோடைடும் விதிவிலக்கல்ல. ஏனெனில் அதிகப்படியான I<sup>−</sup> டெட்ரா அயோடோதாலேட்டை () உருவாக்குவதால் தாலியம்(III) அயனியை நிலைப்படுத்த முடியும். இது டெட்ரா அயோடோமெர்க்குரேட்டு மற்றும் ஈய டெட்ரா அயோடைடு சேர்மங்களுடன் சம எலெக்ட்ரான் அமைப்புடையதாகத் திகழ்கிறது.
# தாலியம் மூவயோடைடு

## கட்டமைப்பு

TlI<sub>3</sub> ஆனது Tl<sup>+</sup>I<sup>−</sup><sub>3</sub> என முறைப்படுத்தப்படுகிறது. NH<sub>4</sub>I<sub>3</sub>, CsI<sub>3</sub> மற்றும் RbI<sub>3</sub> போன்ற சேர்மங்களின் கட்டமைப்பை ஒத்ததாகவும் உள்ளது. TlI<sub>3</sub> இல் காணப்படும் மூவயோடைடு அயனி கிட்டத்தட்ட நேர்கோட்டு வடிவமைப்பில் உள்ளது. ஆனால் ஓர் அயோடின்-அயோடின் பிணைப்பு மற்றொன்றை விட நீளமானதாக சமச்சீரற்று உள்ளது. வெவ்வேறு சேர்மங்களில் உள்ள மூவயோடைடு Ia-Ib-Ic, அயனிகளின் பரிமாணங்களை ஒப்பிடும் அட்டவணை கீழே காட்டப்பட்டுள்ளது:
| சேர்மம் | I<sub>a</sub>&ndash;I<sub>b</sub> (பைக்கோமீட்டர்) | I<sub>b</sub>&ndash;I<sub>c</sub> (பைக்கோமீட்டர்) | angle (°) |  |
| --- | --- | --- | --- | --- |
| TlI<sub>3</sub> | 306.3 | 282.6 | 177.90 |  |
| RbI<sub>3</sub> | 305.1 | 283.3 | 178.11 |  |
| CsI<sub>3</sub> | 303.8 | 284.2 | 178.00 |  |
| NH<sub>4</sub>I<sub>3</sub> | 311.4 | 279.7 | 178.55 | } |
# தாலியம் மூவயோடைடு

## தயாரிப்பு

விகிதவியல் அளவுகளில் தாலியம்(I) அயோடைடையும் அயோடினையும் செறிவூட்டப்பட்ட நீரிய ஐதரயோடிக் அமிலத்தில் கரைத்து ஆவியாக்கினால் அல்லது எத்தனாலில் உள்ள அயோடினுடன் தாலியம்(I) அயோடைடைடு சேர்மத்தைச் சேர்த்து வினைபுரியச் செய்வதன் மூலமும் தயாரிக்கலாம்.
# இலட்சுமண் பிரபு

**இலட்சுமண் பிரபு** (*Lakshman Prabhu*) இன்று இந்திய நகரமாக உள்ள மும்பை தீவை, சில்காரா வம்சத்தின் காலத்தில் ஆண்ட அரசவையில் ஓர் அமைச்சராக இருந்தார். கொங்கணி மொழியைத் தாய்மொழியாகக் கொண்டிருந்தார். பிராமணரான கவுட சாரசுவத் பிராமணரான இவர் கி.பி 1127 ஆம் ஆண்டில் புகழ்பெற்றிருந்த வாக்கேசுவர் கோயில் மற்றும் அதை ஒட்டிய பங்காங்கா கோயில் குளத்தின் கட்டுமானத்தை மேற்பார்வையிட்டதற்காக இவர் அறியப்படுகிறார். பின்னர் போர்த்துகீசியர்களால் அழிக்கப்பட்ட இக்கோவில், 1711 ஆம் ஆண்டு மும்பை நகரின் தெற்கு மும்பை பகுதியில் வாழ்ந்து வந்த மற்றொரு கவுட சாரசுவத் பிராமணரான இராம காமத்து என்பவரின் நிதி உதவியால் மீண்டும் கட்டப்பட்டது.
# புருனோ பெர்னாண்டசு

## கழக வாழ்வழி

போர்டோவின் மையாவில் பிறந்த பெர்னாண்டசு, இத்தாலிய சீரீ பி சரியான நோவாராவில் தனது வாழ்க்கையைத் தொடங்கினார், விரைவில் 2013 ஆம் ஆண்டில் சீரீ ஆ அணியான உடினீசுக்கு விளையாடச் சென்றார், அதைத் தொடர்ந்து மூன்று ஆண்டுகளுக்குப் பிறகு சம்ப்டோரியா அணிக்காக விளையாடினார். இத்தாலியில் ஐந்து ஆண்டுகளுக்குப் பிறகு, இவர் 2017 இல் போர்த்துக்கீசிய அணியான சுபோர்ட்டிங் சிபி உடன் கையெழுத்திட்டார். இவர் 2018 மற்றும் 2019 ஆம் ஆண்டுகளில் போர்த்துக்கீசிய லிகா பட்டத்தை வென்றார். 2018-19 ஆம் ஆண்டில் இவர் அனைத்து போட்டிகளிலும் 33 கோல்களை அடித்து சாதனையை நிகழ்த்தினார். இதனால் இவர் ஐரோப்பாவில் ஒரே சீசனில் அதிக கோல் அடித்த நடுக்கல வீரராக ஆனார்.  
சனவரி 2020 இல், பெர்னாண்டசு இங்கிலாந்தில் உள்ள மான்செஸ்டர் யுனைடெட் அணிக்கு விளையாடுவதற்காக கையெழுத்திட்டார். 3 சனவரி 2023 அன்று, பெர்னாண்டசு மான்செஸ்டர் யுனைடெட் அணிக்காக தனது 150வது ஆட்டத்தில் விளையாட்டினார். 2023 சூலை மாதத்தில், பெர்னாண்டசு மான்செஸ்டர் யுனைடெட் அணியின் தலைவராக நியமிக்கப்பட்டார்.
# புருனோ பெர்னாண்டசு

## பன்னாட்டு வாழ்வழி

2017 ஆம் ஆண்டில் சர்வதேச அளவில் போர்த்துகீசிய அணிக்காக அறிமுகமான இவர், 2018 உலகக்கோப்பை, 2019 யுஇஎப்ஏ நேசன்சு லீக் இறுதிப் போட்டிகள், யுஇஎப்ஏ யூரோ 2020 மற்றும் 2022 உலகக்கோப்பைகளில் விளையாடிய போர்த்துகீசிய அணிகளில் தேர்வு செய்யப்பட்டார்.
# கிராப்சசு

- *கிராப்சசு அல்போலினேட்டசு* லாட்ரெயில், <small>*மில்பர்ட்டில்*</small> 1812
- *கிராப்சசு அட்சென்ஷனிசு* <small>(ஓசுபெக், 1765)</small>
- *கிராப்சசு பேர்மனோயிரி* <small>கிராசுனியர், 1965</small>
- *கிராப்சசு* *கிராப்ச*
- *கிராப்சசு* <small>(லின்னேயஸ், 1758 )</small>
- *கிராப்சசு* *கிரானுலோசசு* <small>மில்னே-எட்வர்ட்சு, 1853</small>
- *கிராப்சசு* *இன்டர்மீடியசு* <small>டி மேன், 1888</small>
- *கிராப்சசு லாங்கிடார்சிஸ்* <small>டானா, 1851</small>
- *கிராப்சசு தெனுயிக்ருசுடாடசு* <small>(ஹெர்ப்ஸ்ட், 1783)</small>  
'கிராப்சசு' என்பது 'நண்டு' என்று பொருள்படும் கிரேக்க 'கிராப்சியோசு' என்பதன் புதிய இலத்தீன் மாற்றமாகும்.
# குன்மிங் தாவரவியல் பயிலகம்

**குன்மிங் தாவரவியல் பயிலகம்** (*Kunming Botanical Garden* அல்லது *KIB*, ) என்ற பயிலகம் சீன நாட்டின் யுன்னான் மாகாணத்தின் தலைநகரான குன்மிங் நகரில் இருக்கிறது. இந்நிலையத்தில் உள்ள உலர்தாவரகம், சீன நாட்டின் முக்கிய உலர் தாவரகங்களில் ஒன்றாகும். ஒரு தாவரத்தின் ஒன்றுக்கும் மேற்பட்ட உலர் தாவரக ஆவணங்களைப் பெற்றுப் பேணுகிறது. 2, 00,000 இலட்சத்திற்க்கும் அதிகமான ஆவணங்களைப் பாதுகாக்கிறது. குறிப்பாக பூஞ்சைகள், இலைக்கன் வகைகள், பாசடைகள் ஆவணங்களைப் பெற்றிருக்கிறது. இதில் பெரும்பான்மையான ஆவணங்களை, பூஞ்சையியல் அறிஞர் *மு சேங்*(Mu Zang, 1930–2011) நன்கொடையாக அளித்துள்ளார். இக்கல்வியகத்தில் தாவரவியல் பூங்காவும் இருக்கிறது. இப்பூங்காவில் 5,000 கலன்றாவரங்கள் உள்ளன. அவை கீழ்கண்ட வகைகளில், தனித்தனியே அதற்குரிய சூழலில் அமைக்கப்பட்டுள்ளன.
- Arboretum
- மூலிகைகள்
- அரிய, அருகிய தாவரங்கள்
- நீர் வாழ்த் தாவரங்கள்
- Camellia, Magnolia, பிகோனியா பேரினங்களுக்கு தனித்தனி தோட்டங்கள்
- பன்னம்
# குன்மிங் தாவரவியல் பயிலகம்

## இவற்றையும் காணவும்

- சுசுவாங்பான்னாவின் வெப்பவலய தாவரவியல் பூங்கா
- உலர்தாவரகங்களின் பட்டியல்
# விக்கிப்பீடியா:ஆலமரத்தடி/தொகுப்பு125

<noinclude>__NEWSECTIONLINK__
# விக்கிப்பீடியா:ஆலமரத்தடி/தொகுப்பு125

### தொடர்ச்சியான ஐ.பி தடை

- 112.134.74.54
- 112.134.75.153
- 112.134.72.29
- 112.134.75.141
- 112.134.5.58
- 112.134.4.184
- 112.134.72.91
- 112.134.3.118
- 112.134.1.151
- 112.134.75.202  
மேலே குறிப்பிட்ட ஐ.பிகள் விசமத் தொகுப்பினை தொடர்ந்தும் செய்து கொண்டிருப்பதால் மேற்குறித்த ஐ.பிகளின் தொடர்களுக்கு தொடர் தடை (Range blocks) விதிக்கலாம் என பரிந்துரைக்கிறேன். உங்கள் கருத்தினையும் தெரிவியுங்கள்.
--AntanO (பேச்சு) 16:15, 7 ஏப்ரல் 2020 (UTC)  
:16 பிட் தடை செய்தால் *(112.134.0.0 - 112.134.255.255)* 65536 ஐ.பிகள் தடைக்குள்ளாகும். --AntanO (பேச்சு) 16:25, 7 ஏப்ரல் 2020 (UTC)  
::விசமத்தொகுப்பு எடுத்துக்காட்டு தர முடியுமா? விசமத் தொகுப்பு அனைத்தும் தமிழில் இருந்தால் இத்தனை ஆயிரம் IP க்களை முடக்குவது சரியாக இருக்குமா என்று எண்ண வேண்டும். - இரவி (பேச்சு) 19:46, 7 ஏப்ரல் 2020 (UTC)  
:எ.கா: 1, 2, 3 --AntanO (பேச்சு) 05:13, 8 ஏப்ரல் 2020 (UTC)  
:விசமத் தொகுப்பு நின்றபடில்லை. மேலே பட்டியலிடப்பட்டுள்ள ஐ.பிகளின் பங்களிப்பிலும் விசமத்தொகுப்புக்களைக் காணலாம். --AntanO (பேச்சு) 19:34, 8 ஏப்ரல் 2020 (UTC)  
::மேலே பட்டியல் இட்டுள்ள IP மட்டும் (இதே போல் பிறகு வருவனவற்றை ஒவ்வொன்றாகவும்) தடை செய்தால் போதாதா? IP பற்றிய தொழில்நுட்ப விவரங்கள் தெரியாது என்பதால் இதனை என் ஐயமாக முன் வைக்கிறேன். 65536 IP என்பது 65536 potential வெவ்வேறு தனி நபர்களைக் குறிப்பது ஆகாதா? --இரவி (பேச்சு) 23:53, 11 ஏப்ரல் 2020 (UTC)
:::பார்கக mw:Help:Range_blocks, /16 ஐ தடை செய்தால் 65,536 ஐபி முகவரிகள் தடை செய்யப்படும். இதனை சிறிய வரம்பாக மாற்றி தடை செய்யலாம். 112.134.74.54/22 , 112.134.5.58/21 இந்த வரம்பைத் தடை செய்தால் 3000 ஐபி முகவரிகள் மட்டுமே தடை செய்யப்படும். இன்னும் சிறு வரம்புகளாகவும் மாற்றி தடை செய்யலாம். வரம்பைக் கணிக்க இது உதவும். இரவி பொதுவாக இப்படிப்பட்ட ஐபி முகவரிகள் மாறிக்கொண்டே (Dynamic) இருக்கும், ஒரு முகவரியை-தடை செய்தால் அவர்கள் Router ஐ மறுதொடக்கம் செய்தாலோ, தானாக ஒரிரு நாட்களிலோ அது மாறிவிடும்-**<font>சண்முகம்</font><font color="#D7111F">ப7</font>** <sup><font color="#0A6F04">(பேச்சு) </font></sup> 03:37, 15 ஏப்ரல் 2020 (UTC)  
:விசமத் தொகுப்பு நிலை கட்டுப்பட்டதாகத் தெரியவில்லை. ஐபி முகவரிகள் தொடர் தடையும் சிக்கல் உள்ளதுதான். நிர்வாகிகள் உடன் கவனம் செலுத்தினால் கட்டுப்படுத்தலாம். இந்த விசமத் தொகுப்பு தொடர்பில் கௌதம் சம்பத்துடன் மேலும் சில நிர்வாகிகள் கவனிப்பது சிறப்பாக இருக்கும். ஏன் பல நிர்வாகிகள் இணைப்பில் இருந்தும் விசமத் தொகுப்புகளை கண்டுகொள்வதில்லை என எனக்கு விளங்கவில்லை (?). --AntanO (பேச்சு) 16:15, 19 ஏப்ரல் 2020 (UTC)  
::விசமத் தொகுப்புகள் கட்டுக்குள் வரவில்லை என்றால் User:shanmugamp7 கூறியபடி 3000 முகவரிகள் அல்லது எவ்வளவு குறைவாக முடியுமோ அவ்வளவு முகவரிகள் தடை செய்யலாம். இவற்றைக் கவனித்து நீக்குவதற்கு நன்றி. வேறு பல ஈடுபாடுகளால் விக்கிப்பணியில் கை கொடுக்க இயலாததற்கு வருந்துகிறேன். --இரவி (பேச்சு) 18:49, 19 ஏப்ரல் 2020 (UTC)  
:: இந்த விசமத் தொகுப்புகளை செய்யும் நபர் இலங்கையை சேர்ந்தவர். இவர் உபயோகித்த அனைத்து Ip முகவரியும் Srilanka Telecomயை சேர்ந்த Broad band Ip முகவரி ஆகும். இந்த ip முகவரிகளை உபயோகப்படுத்திய இடம் கம்பகா மற்றும் கொழும்பு ஆகிய மாவட்டங்களை குறிக்கிறது. மேலே உள்ள தகவலில் இருந்து, தடை செய்ய முடியுமா என்று பாருங்கள். நன்றி-- கௌதம் 💓 சம்பத் (பேச்சு) 19:41, 19 ஏப்ரல் 2020 (UTC)
# விக்கிப்பீடியா:ஆலமரத்தடி/தொகுப்பு125

## மயிலாடுதுறை மாவட்டத்திலுள்ள சிவன் கோயில்கள்

வணக்கம். மயிலாடுதுறை மாவட்டம் அண்மையில் உருவாக்கப்பட்ட பின்னர் Suresh myd என்ற பயனர் நாகப்பட்டினம் மாவட்டத்திலுள்ள சிவன் கோயில்கள் பற்றிய கட்டுரைகளில் சிலவற்றில் மயிலாடுதுறை மாவட்டத்திலுள்ள சிவன் கோயில்கள் என்ற வகையில் கட்டுரையின் உள்ளடக்கத்திலும், தகவற்பெட்டியிலும் மாற்றங்கள் செய்து வருகிறார். அதனடிப்படையில் அந்தந்த பகுப்பில் சேரும் வகையில் மயிலாடுதுறை மாவட்டத்திலுள்ள சிவன் கோயில்கள் என்ற புதிய பகுப்பினை உண்டாக்கி அந்தந்த இடத்தில் மாற்றி அமைத்து வருகிறேன் என்பதைத் தகவலுக்குத் தெரிவித்துக்கொள்கிறேன்.--பா.ஜம்புலிங்கம் (பேச்சு) 04:42, 6 ஏப்ரல் 2020 (UTC)
# விக்கிப்பீடியா:ஆலமரத்தடி/தொகுப்பு125

## நீக்கிய பதிவை முழுமை செய்தும் தவறாகுமா?

பாடலாக்கமும் இசையும் (https://ta.wikipedia.org/s/8j3q) என்ற பதிவு நீக்கப்பட்டிருப்பினும் "இசைப்பாவிற்கான இலக்கண அமைவாக..." மீள இணைத்திருக்கிறேன். தவறு இருந்தால் மன்னிக்கவும்.  
காஜீ (KasiJeeva)
# விக்கிப்பீடியா:ஆலமரத்தடி/தொகுப்பு125

## மறைக்கப்பட்ட ஐபி – பயன்படுத்த வேண்டிய கருவிகள்

அனைவருக்கும் வணக்கம்  
இந்த செய்தி மிகவும் முக்கியமானது. தவறான நோக்கத்துடான திருத்தங்களையும், மற்ற பயனர்கள் மீதான சீண்டல்களையும் தவிர்ப்பதற்கான கருவிகளைப் பற்றியது.  
2001ஆம் ஆண்டில் விக்கிப்பீடியா தொடங்கப்பட்டதை அறிவீர்கள். அன்றில் இருந்து இன்று வரை, இணையப் பயனர்களின் தனியுரிமைத் தேவைகள் மாறுபட்டு வருவதை காண்கிறோம். எடுத்துக்காட்டாக, பக்கங்களின் திருத்த வரலாற்றிலும் அண்மைய மாற்றங்கள் பக்கத்திலும் உள்நுழையாத பயனர்களின் ஐபி முகவரிகள் காட்டப்படுகின்றன. விக்கிமீடிய நிறுவனம் இந்த ஐபி முகவரிகளை மறைப்பதற்கான திட்டத்தை உருவாக்கிக் கொண்டிருக்கிறது. ஐபி முகவரிகளை ஏன் மறைக்க வேண்டும்? ஐபி முகவரிகளை கொண்டு ஒருவரைப் பற்றிய தகவல்களைப் பெற்றுவிட முடியும். நம்முடைய பங்களிப்புகளில் சிக்கல் வந்துவிடக் கூடாது என்பதற்காக இம்முடிவை எடுத்துள்ளோம்.  
பயனர்களின் மீதான சீண்டல்களையும், தவறான நோக்கத்துடனான திருத்தங்களையும் தவிர்ப்பதற்காக **சில யோசனைகள்** தெரிவிக்கப்பட்டுள்ளன. இதுவரைக்கும் இதற்காக நாம் எடுத்த நடவடிக்கைகளை இனிமேல் எளிதாக்கவே இவை.  
இந்த யோசனைகளை பரிசீலிக்க உங்கள் உதவி தேவை. இவற்றை செயல்படுத்துவதால் எந்த வகை சிக்கல்களை நாம் எதிர்கொள்ள நேரிடும் என நினைக்கிறீர்கள்? இவற்றால் செலவினங்கள் கூடுமா? இவற்றால் ஏற்படும் பயனகள் என்னென்ன? இவற்றில் எவை உங்களுக்கு பயன்தரக் கூடியவை, எவை பயன் தராதவை என நினைக்கிறீர்கள்?
# விக்கிப்பீடியா:ஆலமரத்தடி/தொகுப்பு125

## மறைக்கப்பட்ட ஐபி – பயன்படுத்த வேண்டிய கருவிகள்

### ஐபி தகவல்

இவற்றை செயல்படுத்துவதால் எந்த வகை சிக்கல்களை நாம் எதிர்கொள்ள நேரிடும் என நினைக்கிறீர்கள்? இவற்றால் செலவினங்கள் கூடுமா? இவற்றை எவ்வாறு மேம்படுத்தலாம்? இவற்றில் எவை உங்களுக்கு பயன்தரக் கூடியவை, எவை பயன் தராதவை என நினைக்கிறீர்கள்?  
பயனர் தொகுத்த போது இருந்த இடத்தை பற்றிய தகவல் ஆங்கிலத்தில் மட்டும் இருந்தால், உங்கள் மொழிச் சமூகத்திற்கு பயன் தருமா? இடங்களைப் பற்றிய விவரங்களை மொழிபெயர்த்துத் தரும் கருவிகளை பயன்படுத்துகிறீர்களா? இருப்பின், அவற்றை இங்கே குறிப்பிட முடியுமா?
# விக்கிப்பீடியா:ஆலமரத்தடி/தொகுப்பு125

## மறைக்கப்பட்ட ஐபி – பயன்படுத்த வேண்டிய கருவிகள்

### தொடர்புடைய திருத்தக் கருவிகள்

இவற்றை செயல்படுத்துவதால் எந்த வகை சிக்கல்களை நாம் எதிர்கொள்ள நேரிடும் என நினைக்கிறீர்கள்? இவற்றால் செலவினங்கள் கூடுமா? இவற்றை எவ்வாறு மேம்படுத்தலாம்? இவற்றில் எவை உங்களுக்கு பயன்தரக் கூடியவை, எவை பயன் தராதவை என நினைக்கிறீர்கள்?
# விக்கிப்பீடியா:ஆலமரத்தடி/தொகுப்பு125

## மறைக்கப்பட்ட ஐபி – பயன்படுத்த வேண்டிய கருவிகள்

### தொடர்ந்து தவறாக நடக்கும் பயனர்களைப் பற்றிய தகவல் சேமிப்பு

இவற்றை செயல்படுத்துவதால் எந்த வகை சிக்கல்களை நாம் எதிர்கொள்ள நேரிடும் என நினைக்கிறீர்கள்? இவற்றால் செலவினங்கள் கூடுமா? இவற்றை எவ்வாறு மேம்படுத்தலாம்? இவற்றில் எவை உங்களுக்கு பயன்தரக் கூடியவை, எவை பயன் தராதவை என நினைக்கிறீர்கள்?
# விக்கிப்பீடியா:ஆலமரத்தடி/தொகுப்பு125

## மறைக்கப்பட்ட ஐபி – பயன்படுத்த வேண்டிய கருவிகள்

### நாங்கள் குறிப்பிடாத எவ்விதத்திலாவது ஐபி தகவலை பயன்படுத்துகிறீர்களா?

:m:IP Editing: Privacy Enhancement and Abuse Mitigation, :m:IP Editing: Privacy Enhancement and Abuse Mitigation/Improving tools – உங்கள் மொழிச் சமூகம் நாங்கள் குறிப்பிடாத எவ்விதத்திலாவது ஐபி தகவலை பயன்படுத்துகிறதா? எவ்வகையில்? கருவிகளை மேமடுத்துவதற்காகவும், புதிய கருவிகளுக்காகவும் பரிந்துரைகளை வழங்குவீர்களா? /Johan (WMF) (பேச்சு) 16:59, 15 ஏப்ரல் 2020 (UTC)
# விக்கிப்பீடியா:ஆலமரத்தடி/தொகுப்பு125

## கோவிட் 19

மலையாள விக்கியில் கொரோனோ தொடர்பான பதாகை காட்சிப்படுத்தப்பட்டுள்ளது.  
കോവിഡ്-19: ജാഗ്രതയാണ് ഏറ്റവും നല്ല പ്രതിരോധം  
അനാവശ്യമായി കണ്ണിലും മൂക്കിലും വായിലും സ്പർശിക്കാതിരിക്കുക
വ്യക്തികൾ തമ്മിൽ സുരക്ഷിത അകലം പാലിക്കുക, വൈറസ് ബാധ തടയാൻ മുഖാവരണം ഉപയോഗിക്കുക
കൈകൾ സോപ്പ് ഉപയോഗിച്ച് വൃത്തിയായി കഴുകി സൂക്ഷിക്കുക
കൈകൾ അണുവിമുക്തമാക്കാൻ ഹാൻഡ് സാനിറ്റൈസർ ഉപയോഗിക്കുക
സാമൂഹികമാദ്ധ്യമങ്ങളിലെ സന്ദേശങ്ങൾ വിശ്വസിക്കുന്നതിന് മുമ്പ് അവയുടെ സ്രോതസ്സ് ഉറപ്പുവരുത്തുക.  
இதன் தமிழாக்கம்,  
கோவிட் -19 : எச்சரிக்கையே சிறந்த பாதுகாப்பு  
கண்கள், மூக்கு மற்றும் வாயை தேவையில்லாமல் தொடுவதைத் தவிர்க்கவும்.
தனிநபர்களிடையே பாதுகாப்பான தூரத்தை பராமரிக்கவும், வைரஸ் பரவாமல் தடுக்க முகமூடியைப் பயன்படுத்தவும்.
சோப்பு மற்றும் தண்ணீரில் மூலம் கைகளை சுத்தமாக வைத்திருங்கள்.
உங்கள் கைகளை கிருமி நீக்கம் செய்ய கை சுத்திகரிப்பானைப் பயன்படுத்தவும்
சமூக ஊடகங்களில் உள்ள செய்திகளை நீங்கள் நம்புவதற்கு முன்பு அவற்றின் நம்பகத்தன்மையை உறுதிப்படுத்திக் கொள்ளுங்கள்.  
இதுபோலவே தமிழ் விக்கிப்பீடியாவிலும் பதாகையை அமைக்கலாம்.-<font><font color="#ffe67300"><b>இரா. பாலா</b></font><font color="#8000"><sup>பேச்சு</sup></font></font> 12:34, 27 ஏப்ரல் 2020 (UTC)
# விக்கிப்பீடியா:ஆலமரத்தடி/தொகுப்பு125

## காளீஸ்வரர் காளையார்கோயில்

வணக்கம், காளீஸ்வரர் காளையார்கோயில் மற்றும் காளையார் கோவில் சொர்ணகாளீஸ்வரர் கோயில் என்ற இரு தலைப்புகளில் உள்ளவை ஒரே கோயிலைப் பற்றியதாகும். அடையாளம் தெரியாத பயனர் 2401:4900:4833:90d6::122b:e3ec இரண்டிலும் மாறி மாறி சில மாற்றங்களைச் செய்துள்ளார். சிலவற்றை மீளமைக்க முடிந்தது. சிலவற்றை மீளமைக்க முடியவில்லை. அவை உரிய மேற்கோளுடன் காணப்படவில்லை. உரிய மேற்கோள்களின்றி சில அடையாளம் தெரியாத பயனர் அவ்வப்போது இவ்வாறு பல பதிவுகளில் செய்து வருகின்றனர். (அவ்வப்போது திரு. பயனர்:Gowtham Sampath உள்ளிட்ட பலர் அதனை மீளமைத்து வருகின்றனர். அவர்களுக்கு என் நன்றியைத் தெரிவித்துக்கொள்கிறேன்.) இவ்விரு பதிவுகளில் இந்த அடையாளம் தெரியாத பயனர் செய்த மாற்றத்தை சரிசெய்ய ஆவன செய்ய வேண்டுகிறேன். --பா.ஜம்புலிங்கம் (பேச்சு) 06:41, 30 சூன் 2020 (UTC)  
: ஐயா-- கௌதம் 💓 சம்பத் (பேச்சு) 06:57, 30 சூன் 2020 (UTC)
# விக்கிப்பீடியா:ஆலமரத்தடி/தொகுப்பு125

## புதுப்பயனர்களைத் தொகுக்கத்தூண்டும் திட்டம்

அண்மையில் வியட்டுநாமிய விக்கியர் சிண்டி (இவர் விக்கிமீடியா வளர்ச்சித்திட்டத உறுப்பினர்) புதுப்பயனர் தொகுக்கத்தூண்டும் பணிகளைப் பற்றிக்குறிப்பிட்டார். நான் படித்துப் பார்த்தவரை இவ்வசதியினால் சிறிது பயன் கிடைக்கும்போலிருக்கிறது. இதை வெள்ளோட்டம் விட்ட விக்கிப்பீடியாக்களில் 1.7% கூடுதல் தொகுப்புகள் இதன்வழி வந்துள்ளதாகத் தெரிகிறது. இதுதொடர்பான எனது ஐயங்களை திட்டத்தின் பேச்சுப்பக்கத்தில் கேட்டு வருகிறேன். இதைத் தமிழ் விக்கியில் அறிமுகப்படுத்துவதைப் பற்றி அனைவரது கருத்துக்களையும் அறிய விரும்புகிறேன். -- சுந்தர் <sup>\பேச்சு</sup> 14:59, 6 ஆகத்து 2020 (UTC)
# விக்கிப்பீடியா:ஆலமரத்தடி/தொகுப்பு125

## விக்கிப்பீடியா பயிற்சி

அனைவருக்கும் வணக்கம்,
நான் கடந்த ஒரு வாரமாக கோவை ச்றீ கிருஷ்ணா கலை அறிவியல் கல்லூரியில் நடைபெற்ற விக்கிப்பீடியா குறித்த பயிற்சியில் பங்கேற்ற புதிய பயனர். தினம் ஒரு பொருண்மையில் பயிற்சியளிக்கப்பட்டவிதம் சிறப்பாக அமைந்தது. விக்கிப்பீடிய நிர்வாகிகளுடன் கலந்துரையாடியதில் மிக்க மகிழ்ச்சி. பயிற்சியாளர்கள் பயில்பவர்களின் மட்டத்திற்கு இறங்கிவந்து பயிற்சியளித்தது சிறப்பு.
குறிப்பாக தகவலுழவன் அறிமுகத்தினை குறிப்பிட விரும்புகிறேன். எங்களுடைய கேள்விகளுக்கு உடனுக்குடன் பதில் தந்து விக்கீப்பீடியா பங்களிப்பில் எங்களைக் கைப்பிடித்து அழைத்துச் சென்றவிதம் பாராட்டுக்குரியது. எமது கல்லூரியின் (மன்னர் சரபோஜி அரசுக் கல்லூரி) பெயரானது தவறாக பதிவாகி இருந்ததை நீக்க உதவியற்கு நன்றி.
நன்றியுடன்
--சத்திரத்தான் (பேச்சு) 01:13, 25 ஆகத்து 2020 (UTC)
# விக்கிப்பீடியா:ஆலமரத்தடி/தொகுப்பு125

## மொழிபெயர்ப்புக் குறித்த ஐயங்கள்

1. ஒரு கட்டுரையை மொழிபெயர்க்கும் பொழுது அங்கேயே வெளியிடுவதனால் என்ன பயன்?--முனைவர் த.சத்தியராஜ் (நேயக்கோ) (பேச்சு) 01:35, 28 ஆகத்து 2020 (UTC)
1. ஒரு கட்டுரையை மொழிபெயர்க்கும் இடத்தில் வெளியிடுவதற்கும் அக்கட்டுரையை புதிய கட்டுரையாக உருவாக்குவதற்கும் என்ன வேறுபாடு?--முனைவர் த.சத்தியராஜ் (நேயக்கோ) (பேச்சு) 01:35, 28 ஆகத்து 2020 (UTC)
:சிறப்பு:Content Translation இப்பக்கத்தில் மொழிபெயர்த்து வெளியிடுவதற்கும் தனியாக வெளியிடுவதற்கும் பெரிய வேறுபாடு இல்லை. இரண்டும் அடிப்படையில் இரண்டு வகையான யுக்தி. முதல் வகையானது எந்திர மொழி பெயர்ப்பின் துணை கொண்டு உருவாவது அடுத்த வகையானது அவ்வாறு இல்லாமல் தனியாக நாம் மொழிபெயர்ப்பது/புதிதாக எழுதி சேர்ப்பது. பகுப்பு, படங்கள், உள்ளிணைப்பு, விக்கித்தரவு போன்றவை முதல் வகையில் எளிதாக செய்ய முடியும் கூடுதலாக முழுமை அடையாத மொழிபெயர்ப்பை draftஆக சேமித்துக் கொள்ளமுடியும். எந்திர மொழிபெயர்ப்பைக் கொஞ்சம் பயன்படுத்தலாம் என எண்ணுவோருக்கும், விரைவாக ஒரு கட்டுரையை முடிக்கவேண்டும் என நினைபோருக்கும் முதல் வகை பயன்படும். கூடுதல் தகவல், கூடுதல் மேற்கோள், புதிய கட்டுரை அமைப்பு என மேம்படுத்த நினைப்போருக்கு இரண்டாம் வகை பயன்படும். -நீச்சல்காரன் (பேச்சு) 09:25, 28 ஆகத்து 2020 (UTC)
: நன்றி நீச்சல்காரன்.--முனைவர் த.சத்தியராஜ் (நேயக்கோ) (பேச்சு) 00:16, 29 ஆகத்து 2020 (UTC)
# விக்கிப்பீடியா:ஆலமரத்தடி/தொகுப்பு125

## கட்டுரை தொகுப்பாக்க ஐயங்கள்

1. வழிமாற்றுதெலுங்கு இலக்கணம் இந்தக் கட்டுரையில் தொகுக்கும் பொழுது, சில வார்ப்புருக்கள் அவ்வாறே இடம் பெற்றுவிடுகின்றன. அவ்வாறு ஏன் இடம்பெறுகின்றன? சான்று - (தெலுங்கில் மூன்று பால்கள் உள்ளன. வார்ப்புரு:Gapஎ-டு. வார்ப்புரு:Gap#ஆண்பால் (புருஷ லிங்கமு), வார்ப்புரு:Gap#பெண்பால் (ஸிரீ லிங்கமு), வார்ப்புரு:Gap#அலிப்பால் (நபும்ஸக லிங்கமு).)